pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ประกอบการจ้างผู้สูงวัยทำงาน รีบแจ้งข้อมูลกับกรมสรรพากรขอใช้สิทธิลดหย่อนภาษี 2 เท่า ภายใน 31 สิงหาคม 2560
วันพุธที่ 16 สิงหาคม 2560
ผู้ประกอบการจ้างผู้สูงวัยทํางาน รีบแจ้งข้อมูลกับกรมสรรพากรขอใช้สิทธิลดหย่อนภาษี 2 เท่า ภายใน 31 สิงหาคม 2560
ตามที่กรมสรรพากรได้กําหนดสิทธิประโยชน์ทางภาษี ตามมาตรการเพื่อส่งเสริมการจ้างงานผู้สูงอายุ โดยให้ยกเว้นภาษีเงินได้เป็นจํานวนร้อยละหนึ่งร้อย ให้แก่บริษัทหรือห้างหุ้นส่วนนิติบุคคล
ตามที่กรมสรรพากรได้กําหนดสิทธิประโยชน์ทางภาษี ตามมาตรการเพื่อส่งเสริมการจ้างงานผู้สูงอายุ โดยให้ยกเว้นภาษีเงินได้เป็นจํานวนร้อยละหนึ่งร้อย ให้แก่บริษัทหรือห้างหุ้นส่วนนิติบุคคล สําหรับรายจ่ายที่จ่ายเป็นค่าจ้างผู้สูงอายุที่มีอายุ 60 ปีบริบูรณ์ขึ้นไปเข้าทํางาน โดยมีผลตั้งแต่รอบระยะเวลาบัญชีที่เริ่มในหรือหลังวันที่ 1 มกราคม 2559 เป็นต้นไป ทั้งนี้ ตามพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 639) พ.ศ. 2560 และประกาศอธิบดีกรมสรรพากรเกี่ยวกับภาษีเงินได้ (ฉบับที่ 290) ได้กําหนดให้บริษัทหรือห้างหุ้นส่วนนิติบุคคลต้องแจ้งข้อมูลของผู้สูงอายุ ซึ่งบริษัทหรือห้างหุ้นส่วนนิติบุคคลจะนํามาใช้เป็นสิทธิยกเว้นภาษีเงินได้ สําหรับรายจ่ายที่ได้จ่ายเป็นค่าใช้จ่ายในการจ้างงานผู้สูงอายุในแต่ละรอบระยะเวลาบัญชีต่ออธิบดีกรมสรรพากรภายใน 150 วัน นับแต่วันสุดท้ายของรอบระยะเวลาบัญชี ผ่านระบบเครือข่ายอินเทอร์เน็ตทางเว็บไซต์ของกรมสรรพากร โดยสําหรับรอบระยะเวลาบัญชีที่มีวันสุดท้ายของรอบระยะเวลาบัญชีสิ้นสุดก่อนหรือในวันที่ 31 มีนาคม 2560 ให้แจ้งข้อมูลของลูกจ้างผู้สูงอายุภายในวันที่ 31 สิงหาคม 2560 นั้น
นายสมชาย แสงรัตนมณีเดช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร กล่าวว่า “เพื่อให้การใช้สิทธิการได้รับยกเว้นภาษีเงินได้นิติบุคคล ตามพระราชกฤษฎีกาฯ (ฉบับที่ 639) เป็นไปอย่างถูกต้อง ขอให้บริษัทหรือห้างหุ้นส่วนนิติบุคคลที่ใช้สิทธิหักรายจ่ายเป็นจํานวนร้อยละหนึ่งร้อยของรายจ่ายที่ได้จ่ายในการจ้างงานผู้สูงอายุ ในรอบระยะเวลาบัญชี 2559 ซึ่งมีรอบระยะเวลาบัญชีสิ้นสุดก่อนหรือในวันที่ 31 มีนาคม 2560 ให้บันทึกข้อมูลลูกจ้างผู้สูงอายุที่ใช้สิทธิหักรายจ่ายร้อยละหนึ่งร้อย บนระบบแจ้งการใช้สิทธิจ้างงานผู้สูงอายุ ภายในวันที่ 31 สิงหาคม 2560 ผ่านทางเว็บไซต์กรมสรรพากร www.rd.go.th ภายใต้หัวข้อ e – Services ระบบแจ้งการใช้สิทธิจ้างงานผู้สูงอายุ”
หากมีข้อสงสัยเกี่ยวกับมาตรการภาษีเพื่อส่งเสริมการจ้างงานผู้สูงอายุ สามารถสอบถามเพิ่มเติมได้ที่ศูนย์สารนิเทศสรรพากร โทร. 1161 หรือหากมีปัญหาเกี่ยวกับการใช้งานระบบ สอบถามได้ที่กองเทคโนโลยีสารสนเทศ กรมสรรพากร โทร. 0 2272 8743 0 2272 8804
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-การประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ ๒/๒๕๖๑
วันศุกร์ที่ 7 กันยายน 2561
การประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ ๒/๒๕๖๑
การประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ ๒/๒๕๖๑
การประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ ๒/๒๕๖๑
วันพุธที่ ๕ กันยายน ๒๕๖๑ เวลา ๑๐.๐๐ น. คณะกรรมการนโยบายบริหารจัดการแร่แห่งชาติ (คนร.) ได้จัดการประชุมครั้งที่ ๒/๒๕๖๑ ณ ห้องประชุม ๓๐๑ ตึกบัญชาการ ๑ ทําเนียบรัฐบาล กรุงเทพมหานคร ซึ่งเป็นการประชุมครั้งแรกของคณะกรรมการฯ ภายใต้พระราชบัญญัติแร่ พ.ศ. ๒๕๖๐ โดยมี รองนายกรัฐมนตรี (พลเอก ประวิตร วงษ์สุวรรณ) ในฐานะประธาน คนร. เป็นประธานการประชุม โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ในฐานะรองประธาน และคณะผู้บริหารกระทรวงทรัพยากรธรรมชาติและสิ่งแวดล้อม ในฐานะกรรมการ ผู้ทรงคุณวุฒิจากภาคส่วนต่างๆ โดยในการประชุมมีประเด็นสําคัญ ดังนี้
- ผลการดําเนินงานและการแต่งตั้งกรรมการผู้ทรงคุณวุฒิของ คนร. รวมถึงมติคณะรัฐมนตรี (๓๑ ก.ค. ๒๕๖๑) ต่อร่างยุทธศาสตร์การบริหารจัดการแร่ ๒๐ ปี (พ.ศ. ๒๕๖๐-๒๕๗๙) และแผนแม่บทการบริหารจัดการแร่ พ.ศ. ๒๕๖๐-๒๕๖๔
- การกําหนดเขตแหล่งแร่เพื่อการทําเหมือง ภายใต้แผนแม่บทการบริหารจัดการแร่ พ.ศ. ๒๕๖๐-๒๕๖๔ ตามที่คณะรัฐมนตรีมีมติเห็นชอบ
- การแต่งตั้งคณะอนุกรรมการภายใต้ คนร. จํานวน ๓ คณะ ได้แก่
- คณะอนุกรรมการกํากับดูแล ตรวจสอบ ติดตาม และประเมินผลการดําเนินงานตามแผนแม่บทการบริหารจัดการแร่ พ.ศ. ๒๕๖๐-๒๕๖๔
- คณะอนุกรรมการกําหนดแนวทางและมาตรการบริหารจัดการหินอุตสาหกรรม
- คณะอนุกรรมการเสริมสร้างการมีส่วนร่วม
รัฐบาลไทย-ข่าวทำเนียบรัฐบาล-กรมศุลกากรแถลงข่าวชี้แจงกรณีมีประเด็นตามโซเชียลมีเดียเกี่ยวกับการปฏิบัติพิธีการทางศุลกากรของติดตัวผู้โดยสารที่นำติดตัวเข้ามาในหรือส่งออกไปนอกราชอาณาจักรพร้อมกับตนทางท่าอากาศยาน
วันอังคารที่ 20 มีนาคม 2561
กรมศุลกากรแถลงข่าวชี้แจงกรณีมีประเด็นตามโซเชียลมีเดียเกี่ยวกับการปฏิบัติพิธีการทางศุลกากรของติดตัวผู้โดยสารที่นําติดตัวเข้ามาในหรือส่งออกไปนอกราชอาณาจักรพร้อมกับตนทางท่าอากาศยาน
กรมศุลกากรแถลงข่าวชี้แจงกรณีที่มีประเด็นในโซเชียลมีเดียระบุว่า กรณีมีประเด็นตามโซเชียลมีเดียเกี่ยวกับการปฏิบัติพิธีการทางศุลกากรของติดตัวผู้โดยสาร  ที่นําติดตัวเข้ามาในหรือส่งออกไปนอกราชอาณาจักรพร้อมกับตนทางท่าอากาศยาน
วันนี้ (วันอังคารที่ 20 มีนาคม พ.ศ. 2561) เวลา 14.00 น. ณ ศูนย์แถลงข่าว ชั้น 2 กรมศุลกากร คลองเตย กรุงเทพมหานคร นายกรีชา เกิดศรีพันธุ์ ผู้อํานวยการสํานักบริหารกลาง ในฐานะรองโฆษกกรมศุลกากร ได้รับมอบหมายจากนายกุลิศ สมบัติศิริ อธิบดีกรมศุลกากร ให้แถลงข่าวชี้แจงกรณีที่มีประเด็นในโซเชียลมีเดียระบุว่า กรณีมีประเด็นตามโซเชียลมีเดียเกี่ยวกับการปฏิบัติพิธีการทางศุลกากรของติดตัวผู้โดยสาร ที่นําติดตัวเข้ามาในหรือส่งออกไปนอกราชอาณาจักรพร้อมกับตนทางท่าอากาศยาน
กรมศุลกากรขอชี้แจงว่า ผู้โดยสารฯ เดินทางจากฮ่องกง ถึงประเทศไทยเมื่อวันที่ 14 มีนาคม 2561 โดยเที่ยวบินที่ CX 615 เดินออกช่องเขียวทาง EXIT C เวลาประมาณ 11.00 น. เจ้าหน้าที่เรียกตรวจพบว่า ผู้โดยสารมีกระเป๋า CHANEL รุ่น BOY สภาพใหม่ เจ้าหน้าที่สังเกตเห็นว่ามีซีลพลาสติกใสปิดที่โลโก้ จึงขอเปิดกระเป๋าเดินทางเพื่อตรวจสอบ จากการเปิดตรวจพบเป็นกล่องกระเป๋า CHANEL สภาพใหม่ และเสื้อคลุม ยี่ห้อ BURBERRY เจ้าหน้าที่ขอตรวจสอบกระเป๋าถือและนําเลข HOLOGRAM STICKER และ Authenticity Number (หมายเลขของกระเป๋าที่ประทับบนโลโก้ CHANEL ด้านใน และหมายเลขในการ์ดสีดําขอบทอง) ซึ่งตัวเลขที่ระบุจะบ่งบอกปีที่ผลิต เมื่อเห็นว่าเป็นรุ่นใหม่ เจ้าหน้าที่ศุลกากรได้สอบถามการได้มาเกี่ยวกับกระเป๋าดังกล่าว ผู้โดยสารแจ้วว่า เป็นของขวัญที่ได้รับจากเพื่อนชายต่างประเทศไม่มีใบเสร็จรับเงิน เจ้าหน้าที่ศุลกากรจึงได้แจ้งผู้โดยสารว่าเป็นของที่ต้องเสียภาษีอากร ผู้โดยสารไม่ปฏิเสธ และยินดีชําระค่าภาษีอากรตามที่เจ้าหน้าที่ได้แจ้ง เจ้าหน้าที่ศุลกากรจึงร่วมกันพิจารณารับราคาประเมินเจ็ดหมื่นบาท ภาษีอากรรวมทั้งสิ้นสองหมื่นบาท ผู้โดยสารยินยอมชําระอากรปากระวางจึงดําเนินการพิมพ์ใบเสร็จรับเงินส่งมอบให้ผู้โดยสาร กรณีดังกล่าวข้างต้น กระเป๋าของผู้โดยสารมิได้เป็นของที่นําไปจากเมืองไทยแล้วนํากลับเข้ามา แต่เป็นของใหม่ที่มีราคาสูงและนําติดตัวเข้ามาในราชอาณาจักร จึงเป็นตามหลักเกณฑ์ที่ต้องชําระค่าภาษีอากร กล่าวคือ ค่าอากรขาเข้า-ปากระวาง 15,400 บาท ค่าภาษีมูลค่าเพิ่ม-
ปากระวาง 4,600 บาท รวมทั้งสิ้น 20,000 บาท
รัฐบาลไทย-ข่าวทำเนียบรัฐบาล-สธ.ให้สสจ.ทุกแห่ง เฝ้าระวังตาแดงช่วงฤดูฝน ปีนี้พบป่วยแล้วกว่า 5 หมื่นคน
วันเสาร์ที่ 21 กรกฎาคม 2561
สธ.ให้สสจ.ทุกแห่ง เฝ้าระวังตาแดงช่วงฤดูฝน ปีนี้พบป่วยแล้วกว่า 5 หมื่นคน
กระทรวงสาธารณสุข ให้สํานักงานสาธารณสุขจังหวัดทุกจังหวัด เฝ้าระวังและประชาสัมพันธ์เผยแพร่ความรู้แก่ประชาชนและสถานศึกษาในการป้องกันโรคตาแดงตลอดช่วงฤดูฝน ปีนี้พบผู้ป่วยแล้วกว่า 50,000 ราย
กระทรวงสาธารณสุข ให้สํานักงานสาธารณสุขจังหวัดทุกจังหวัด เฝ้าระวังและประชาสัมพันธ์เผยแพร่ความรู้แก่ประชาชนและสถานศึกษาในการป้องกันโรคตาแดงตลอดช่วงฤดูฝน ปีนี้พบผู้ป่วยแล้วกว่า 50,000 ราย แนะประชาชนป้องกันตัวเองโดยล้างมือด้วยน้ําและสบู่บ่อยๆ ไม่ขยี้ตา หากอาการตาแดงไม่ดีขึ้นใน 7 วันให้รีบพบแพทย์
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุขให้สัมภาษณ์ว่า ในช่วงฤดูฝน จะพบผู้ป่วยโรคตาแดงจากเชื้อไวรัสเพิ่มขึ้น และมักพบการระบาดในสถานที่ที่มีคนอยู่ร่วมกันจํานวนมาก เช่น โรงเรียน สถานรับเลี้ยงเด็ก สถานที่ทํางาน ข้อมูลสํานักระบาดวิทยา กรมควบคุมโรค ตั้งแต่วันที่ 1 มกราคม – 16 กรกฎาคม 2561 พบผู้ป่วยแล้ว 50,750 ราย อัตราป่วยสูงสุด 5จังหวัดแรก ได้แก่ อุบลราชธานี แม่ฮ่องสอน เชียงราย ปราจีนบุรี และเชียงใหม่ คาดว่าผู้ป่วยจะเพิ่มขึ้นตลอดฤดูฝน ได้ให้สํานักงานสาธารณสุขจังหวัดทุกจังหวัด เฝ้าระวังการแพร่ระบาด และประชาสัมพันธ์เผยแพร่ความรู้แก่ประชาชน และสถานศึกษาในการป้องกันโรคตาแดง เนื่องจากพบผู้ติดเชื้อได้ทุกช่วงอายุ โดยเฉพาะในเด็กจะติดต่อกันง่ายขึ้นจากการเล่น คลุกคลีใกล้ชิดกัน
นายแพทย์โอภาสกล่าวต่อว่าโรคตาแดง เกิดจากเชื้อไวรัสและเชื้อแบคทีเรีย ติดต่อกันง่ายจากการสัมผัส น้ําตา ขี้ตาของผู้ป่วยตาแดง ที่ติดอยู่ตามพื้นผิวสิ่งของต่างๆ ขณะที่ยังไม่แห้ง เช่น ลูกบิดประตู ราวบันได โต๊ะทํางาน แป้นพิมพ์คอมพิวเตอร์ โทรศัพท์ ราวจับรถเมล์ การใช้ของส่วนตัวร่วมกันกับผู้ป่วยเช่น ผ้าเช็ดหน้า ผ้าเช็ดตัว หรือถูกน้ําหรือสิ่งสกปรกเข้าตา เมื่อเชื้อโรคเข้าตาจะทําให้ระคายเคืองตา ตาแดง มีขี้ตามาก หนังตาบวม ปวดตาหรือมองแสงจ้าไม่ได้อาจเป็นข้างหนึ่งข้างใดหรือเป็นทั้ง2ข้าง โรคนี้ติดต่อกันจากการสัมผัสมากที่สุด ดังนั้นในการป้องกันโรคตาแดง ทําได้โดยการล้างมือบ่อยๆ ด้วยน้ําและสบู่ หลีกเลี่ยงการใช้มือแคะ แกะ เกาหน้า ขยี้ตา ไม่ใช้ของส่วนตัวร่วมกับผู้ป่วยตามแดง เช่น เสื้อผ้า ผ้าเช็ดตัว แว่นตา และเครื่องนอน รักษาความสะอาดเสื้อผ้าและของใช้ส่วนตัว สวมใส่เสื้อผ้าที่สะอาด
โรคตาแดงที่เกิดจากเชื้อไวรัส ไม่มียารักษาโดยเฉพาะ ใช้การรักษาตามอาการ คือใช้ยาหยอดตาเพื่อลดอาการระคายเคือง แต่หากมีการติดเชื้อแบคทีเรีย ขี้ตาจะมีสีเหลืองหรือเขียว ต้องใช้ยาปฏิชีวนะหยอดตาเพื่อฆ่าเชื้อ ดังนั้นหากป่วยเป็นตาแดง ขอให้ปฏิบัติตัวดังนี้1.ไม่ควรใช้ผ้าเช็ดหน้าซับน้ําตาเนื่องจากเชื้อจะสะสมที่ผ้าเช็ดหน้า และแพร่ไปติดคนอื่นได้ ให้ใช้กระดาษนุ่มๆ ซับน้ําตา หรือใช้สําลีชุบน้ําสะอาดเช็ดขี้ตาและบริเวณเปลือกตา แล้วทิ้งในถังขยะที่มิดชิด2.งดใส่คอนแทคเลนส์จนกว่าตาจะหายอักเสบและใส่แว่นกันแดดเพื่อลดการระคายเคืองจากแสง 3.ไม่ควรใช้ยาหยอดตาร่วมกัน เนื่องจากเชื้ออาจติดอยู่ที่ปากขวดยาหยอดตาได้ ที่สําคัญคือต้องหยุดเรียน หรือหยุดงานอย่างน้อย 3 วัน และพักการใช้สายตา ส่วนใหญ่อาการจะค่อยๆ ดีขึ้น และหายภายใน 1-2 สัปดาห์หากมีอาการปวดตารุนแรง ตาพร่ามัว หรืออาการตาแดงไม่ทุเลาภายใน7วัน ขอให้ไปพบแพทย์หรือเจ้าหน้าที่สาธารณสุข ที่สถานบริการสาธารณสุขใกล้บ้าน
*********************************21 กรกฎาคม 2561
รัฐบาลไทย-ข่าวทำเนียบรัฐบาล-สธ. ชื่นชม “รพ.สมเด็จพระยุพราชตะพานหิน” จ.พิจิตร ต้นแบบ รพ.คุณธรรมแห่งแรก
วันเสาร์ที่ 1 ธันวาคม 2561
สธ. ชื่นชม “รพ.สมเด็จพระยุพราชตะพานหิน” จ.พิจิตร ต้นแบบ รพ.คุณธรรมแห่งแรก
กระทรวงสาธารณสุข ชื่นชมโรงพยาบาลสมเด็จพระยุพราชตะพานหิน อําเภอตะพานหิน จังหวัดพิจิตร ต้นแบบแห่งแรกของการเป็นโรงพยาบาลคุณธรรม ด้วยคุณธรรมนําโรงพยาบาลคุณภาพสู่โรงพยาบาลที่ยั่งยืน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังตรวจเยี่ยมการดําเนินงานโรงพยาบาลสมเด็จพระยุพราชตะพานหิน จังหวัดพิจิตร ว่า กระทรวงสาธารณสุข มีนโยบายส่งเสริมโรงพยาบาลในสังกัดที่มีประมาณ 1,000 แห่งทั่วประเทศ ให้เป็นโรงพยาบาลคุณธรรม มีการบริหารจัดการด้วยความโปร่งใส ซื่อสัตย์ ประหยัด ยึดมั่นในสิ่งที่ถูกต้องบนพื้นฐานทางศีลธรรม วัฒนธรรมและหลักกฎหมาย ให้บริการด้วยจรรยาบรรณแห่งวิชาชีพ โดยโรงพยาบาลสมเด็จพระยุพราชตะพานหิน ซึ่งเป็น 1 ใน 3 แห่งของโรงพยาบาลในสังกัดที่ประสบผลสําเร็จ ได้รับคัดเลือกให้เป็นโรงพยาบาลต้นแบบโรงพยาบาลคุณธรรมของประเทศ มีการดําเนินงานมาอย่างต่อเนื่องเข้าสู่ปีที่ 3 ด้วยแนวคิด “คุณธรรมนําโรงพยาบาลคุณภาพสู่โรงพยาบาลที่ยั่งยืน”
นายแพทย์สุขุมกล่าวต่อว่า จากการดําเนินงานที่เริ่มต้นจากผู้ให้บริการสร้างความมุ่งมั่นในการทําดีร่วมกัน กําหนดคุณธรรมเป็นอัตลักษณ์โรงพยาบาล “พอเพียง ซื่อสัตย์ เสียสละ” อาทิ รณรงค์ลดหนี้ ทําบัญชีครัวเรือน การให้บริการผู้ป่วยเป็นไปอย่างซื่อสัตย์ มีคุณภาพตามมาตรฐานวิชาชีพ จัดโครงการปันน้ําใจให้น้อง เลี้ยงอาหารกลางวันนักเรียน และสร้างบ้านอุ่นรักให้ผู้ยากไร้ เป็นต้น ผลการดําเนินงานเป็นที่น่าชื่นชม โรงพยาบาลมีระบบบริหารจัดการที่ดี ไม่ประสบวิกฤตด้านการเงิน และเจ้าหน้าที่มีความสุขมากขึ้นจากการเป็นผู้ให้ และประชาชนผู้ใช้บริการมีความสุข พึงพอใจสูงขึ้น ส่งผลให้ประชาชนบริจาคสนับสนุนโรงพยาบาลสูงขึ้นอย่างมาก
ทั้งนี้ โรงพยาบาลสมเด็จพระยุพราชตะพานหิน เป็นโรงพยาบาลขนาด 90 เตียง ดูแลประชากรในอําเภอตะพานหินและพื้นที่ใกล้เคียง 67,000 คน เป็นโรงพยาบาลต้นแบบโรงพยาบาลคุณธรรมของประเทศ เป็นที่ศึกษาดูงาน ถ่ายทอดประสบการณ์การเรียนรู้ให้แก่เจ้าหน้าที่ เพื่อสามารถใช้เป็นจุดตั้งต้นในการพัฒนาได้อย่างรวดเร็ว โดยเฉพาะการดึงสภาพสังคมไทยในอดีตที่เป็นสังคมแห่งความมีน้ําใจกลับคืนมา เอื้อให้เกิดบรรยากาศบริการคล้ายเป็นญาติสนิทที่สัมผัสได้จริง
***************************************** 1 ธันวาคม 2561
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ตรวจราชการจังหวัดชัยภูมิ ติดตามการไขปัญหาภัยแล้ง และเยี่ยมชมการจัดการเกษตรไร่อ้อยสมัยใหม่ (Modern Farm)
วันอังคารที่ 24 ธันวาคม 2562
นายกรัฐมนตรีเตรียมลงพื้นที่ตรวจราชการจังหวัดชัยภูมิ ติดตามการไขปัญหาภัยแล้ง และเยี่ยมชมการจัดการเกษตรไร่อ้อยสมัยใหม่ (Modern Farm)
โฆษกรัฐบาลเผย นายกรัฐมนตรีเตรียมลงพื้นที่ตรวจราชการจังหวัดชัยภูมิ ติดตามการไขปัญหาภัยแล้ง และเยี่ยมชมการจัดการเกษตรไร่อ้อยสมัยใหม่ (Modern Farm)
นางนฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเดินทางไปตรวจราชการจังหวัดชัยภูมิในวันพุธที่ 25 ธันวาคม 2562 เพื่อติดตามการปัญหาภัยแล้ง และเยี่ยมชมการจัดการเกษตรไร่อ้อยสมัยใหม่ (Modern Farm) ด้วยนวัตกรรมและลดการสร้างมลพิษ พร้อมทั้งสร้างรายได้เสริมจากการทําการเกษตรตามนโยบายแห่งรัฐ
โดยในช่วงเช้านายกรัฐมนตรีและคณะ จะออกเดินทางจากจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานขอนแก่น อ.เมืองขอนแก่น จังหวัดขอนแก่น และเดินทางต่อโดยเฮลิคอปเตอร์ จากโรงเรียนกุดตุ้มวิทยา ไปยังบริเวณจัดงาน ณ คลองเทา บ้านหนองแหน จังหวัดชัยภูมิ เพื่อตรวจติดตามสถานการณ์การแก้ไขปัญหาภัยแล้ง พร้อมรับฟังบรรยายสรุปการดําเนินงานโครงการฟื้นฟูและพัฒนาคูคลองโดยการบูรณาการการทํางานร่วมกันระหว่างหน่วยงานรัฐและชุมชน โอกาสนี้ นายกรัฐมนตรีจะร่วมปลูกต้นมะม่วง (พันธุ์เขียวเสวย) และปลูกหญ้าแฝกกับประชาชนด้วย
จากนั้น นายกรัฐมนตรีเดินทางไปยังไร่กุดจอก (ไร่อ้อย) อ.ภูเขียว จังหวัดชัยภูมิ เพื่อพบปะประชาชนและตรวจเยี่ยมการตัดอ้อย สางใบอ้อย และเก็บใบอ้อย ด้วยวิธีการทําไร่อ้อยสมัยใหม่ (Modern Farm) ซึ่งเป็นนวัตกรรมการบริหารจัดการไร่อ้อยอย่างยั่งยืนจากองค์ความรู้ที่ได้มีการนํามาประยุกต์ให้เหมาะสมกับสภาพแวดล้อมของประเทศไทย เสริมประสิทธิภาพในการทําไร่อ้อยและลดการเผาอ้อยและลดค่า PM2.5 อีกด้วย
ในบ่ายวันเดียวกัน นายกรัฐมนตรีและคณะเดินทางต่อไปยังโรงเรียนบ้านภูดิน (มิตรผลอุปถัมภ์) โรงเรียนร่วมพัฒนา (Partnership School) โดยเยี่ยมชมการเรียนการสอนลักษณะการเรียนรู้จากการปฏิบัติ (Active Learning) เยี่ยมชมนิทรรศการพัฒนาทักษะอาชีพ ได้แก่ การทําน้ําอ้อยคั้นสด การจับจีบผ้า และการทํามาลัยมะกรูดใบเตย เยี่ยมชมการสาธิตการบังคับหุ่นยนต์ (Robotics) โดยเด็กพิเศษ ซึ่งเป็นส่วนหนึ่งของทักษะการเขียนโปรแกรม (Coding) ณ ห้อง Learning Center และเยี่ยมชมแปลงเพาะชําอ้อยของโรงเรียนบ้านภูดิน (มิตรผลอุปถัมภ์) ก่อนเดินทางกลับกรุงเทพฯ ในเย็นวันเดียวกัน
โฆษกประจําสํานักนายกรัฐมนตรีเผยว่า สําหรับโครงการโรงเรียนร่วมพัฒนา หรือ Partnership School ภายใต้การดูแลของกระทรวงศึกษาธิการ โดยเปิดโอกาสให้ภาคเอกชนได้เข้าไปร่วมพัฒนาโรงเรียน พัฒนาศูนย์การเรียนรู้ Learning Center เพื่อวางรากฐานการศึกษาแก่ลูกหลานชาวไร่พี่น้องเกษตรกรในพื้นที่รวมถึงลูกหลานคนในชุมชน ต่อยอดโครงการโรงเรียนประชารัฐ โดยพลเอกประยุทธ์ จันทร์โอชา เห็นถึงความสําคัญในการให้เยาวชนไทยทุกคน ทุกที่ มีโอกาสในการเข้าถึงการศึกษาที่มีคุณภาพ ช่วยลดความเหลื่อมล้ําทางการศึกษาตามนโยบายของรัฐบาล
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม  กล่าวปาฐกถาพิเศษในงานประชุมสัมมนา Babson Connect : Worldwide 2017
วันจันทร์ที่ 27 มีนาคม 2560
รัฐมนตรีว่าการกระทรวงอุตสาหกรรม  กล่าวปาฐกถาพิเศษในงานประชุมสัมมนา Babson Connect : Worldwide 2017
รัฐมนตรีว่าการกระทรวงอุตสาหกรรม  กล่าวปาฐกถาพิเศษในงานประชุมสัมมนา Babson Connect : Worldwide 2017
เมื่อวันที่ 24 มีนาคม 2560 นายอุตตม สาวนายน รัฐมนตรีว่าการกระทรวงอุตสาหกรรม กล่าวปาฐกถาพิเศษในงานประชุมสัมมนา Babson Connect : Worldwide 2017 โดยมี Dr.Kerry Healey อธิการบดี Babson College ประเทศสหรัฐอเมริกา ให้การต้อนรับ ทั้งนี้ Mr.Ferit Fail Sahenk P'20, Chairman Dogus Holding Mr.Harsha V. Agadi, Crawford & Company และนางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา ร่วมสนทนาผู้ประกอบการชั้นนําในอุตสาหกรรมการบริการ ให้แก่นักวิชาการ นักธุรกิจ และศิษย์เก่า Babson College จํานวนกว่า 200 คน จากทั่วโลก ณ ห้องบอลรูม ชั้น 1 โรงแรมแมนดาริน โอเรียนเต็ล กรุงเทพฯ
รัฐบาลไทย-ข่าวทำเนียบรัฐบาล-นักศึกษาทวิวุฒิระบบราง
วันอังคารที่ 6 สิงหาคม 2562
นักศึกษาทวิวุฒิระบบราง
รมช.กนกวรรณ หวัง "เด็กทวิวุฒิระบบราง" รุ่นแรก พัฒนาตนเองตลอดชีวิต เป็นกําลังสําคัญพัฒนาโลจิสติกส์ไทยก้าวสู่สากล
เมื่อวันอาทิตย์ที่ 4 สิงหาคม 2562 เวลา 10.30 น. นางกนกวรรณ วิลาวัลย์ รมช.ศึกษาธิการ เป็นประธานพิธีปัจฉิมนิเทศนักศึกษา ในโครงการผลิตกําลังคนระดับปฏิบัติการ ด้านการบํารุงรักษาในระบบขนส่งทางรางและรถไฟฟ้าความเร็วสูง ระบบทวิวุฒิ รุ่นที่ 1 ระหว่าง 4 วิทยาลัยอาชีวศึกษาของไทย กับสาธารณรัฐประชาชนจีน ณ ภูเขางาม รีสอร์ท จังหวัดนครนายก
รมช.ศึกษาธิการ ให้โอวาทตอนหนึ่งว่า ขอแสดงความยินดีกับนักศึกษาระบบทวิวุฒิรุ่นแรกทุกคน ถือเป็นความภาคภูมิใจของชาวอาชีวศึกษาเอกชนทั้ง 4 แห่ง และประเทศไทย สอดคล้องกับการพัฒนาระบบอุตสาหกรรมใหม่ S-Curve และ New S-Curve ตามยุทธศาสตร์ชาติ ระยะ 20 ปี ซึ่งเชื่อมโยงไปสู่แผนพัฒนาระบบขนส่งทางรางและระบบโลจิสติกส์ของประเทศด้วย
ขอฝากให้ทุกคนอย่าหยุดที่จะพัฒนาตัวเอง ให้ใฝ่การเรียนรู้อยู่เสมอตลอดชีวิต ทั้งด้านวิชาการ ทักษะฝีมือ ภาษาต่างประเทศ เทคโนโลยีสมัยใหม่ รวมทั้งทักษะชีวิต เพื่อให้เรามีความก้าวหน้าในอาชีพการงาน เป็นกําลังสําคัญของครอบครัวและประเทศ รวมไปถึงสามารถแข่งขันกับประเทศต่าง ๆ ได้ ในยุคที่มีการเปิดเสรีด้านกําลังคนและฝีมือแรงงาน รวมทั้งขอให้ภาคภูมิใจในตัวเอง ที่เป็นผู้มีความสามารถช่วยพัฒนาประเทศด้านขนส่งระบบรางและการบํารุงรักษา และสิ่งสําคัญคือ ขอให้ช่วยกันรักษาซึ่งเอกลักษณ์ความเป็นคนไทย ความอ่อนน้อมถ่อมตน ความซื่อสัตย์ และมีระเบียบวินัย ตลอดจนถึงการทําความดีเมื่อมีโอกาส โดยเฉพาะผู้ที่ยืมเงินจากกองทุนเงินให้กู้ยืมเพื่อการศึกษา (กยศ.) เมื่อมีงานทํามีรายได้ ก็ต้องส่งเงินคืนให้กับกองทุน เพื่อเป็นการเอื้อให้รุ่นน้องได้มีโอกาสการเข้าถึงศึกษาด้วย
ทั้งนี้ขอให้เชื่อมั่นว่ารัฐบาลและกระทรวงศึกษาธิการ มีความมุ่งมั่นตั้งใจที่จะบริหารประเทศไปสู่ความก้าวหน้า โดยเฉพาะรัฐมนตรีทั้ง 3 ท่าน มีความห่วงใยเด็กและเยาวชนไทยทุกคน และพร้อมที่จะพัฒนาอย่างเต็มที่ ให้ทุกคนเติบโตเป็นกําลังคนที่มีทักษะความรู้ความสามารถ มีศักยภาพและมาตรฐานทัดเทียมนานาอารยประเทศ
โครงการผลิตกําลังคนระดับปฏิบัติการ ด้านการบํารุงรักษาในระบบขนส่งทางรางและรถไฟฟ้าความเร็วสูง เป็นความร่วมมือระหว่างวิทยาลัยเทคโนโลยีพณิชยการอยุธยา วิทยาลัยเทคโนโลยีชลบุรี วิทยาลัยเทคโนโลยีฐานเทคโนโลยี และวิทยาลัยเทคโนโลยีพณิชยการนครนายก กับ Liuzhou Railway Vocational and Technical College สาธารณรัฐประชาชาจีน เพื่อจัดการเรียนการสอนระบบทวิภาคี (ทวิวุฒิ) ระดับประกาศนียบัตรวิชาชีพชั้นสูง (ปวส.) โดยเรียนในประเทศไทยเป็นเวลา 1 ปี และไปเรียนที่จีนอีก 1 ปีครึ่ง ซึ่งขณะนี้มีนักศึกษาในโครงการ รุ่นที่ 1 จบการศึกษาแล้วจํานวน 28 คน แบ่งเป็น สาขาเทคนิคเครื่องกลระบบขนส่งทางราง (Railway engineering technology : วุฒิจีน) และสาขาบํารุงรักษาระบบไฟในระบบขนส่งทางราง (Railway singnal auto control : วุฒิจีน) ทั้งนี้นักศึกษาทั้ง 2 สาขา ได้ผ่านการทดสอบมาตรฐานฝีมือช่างช่อมรถไฟตามมาตรฐานของจีน และผ่านการทดสอบความสามารถด้านภาษาจีน ระดับ HSK3 ด้วยแล้ว
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-สปสช.ชี้แจงผลกระทบ จากการยกเลิกเงินช่วยเหลือเยียวยาผู้ชุมนุมทางการเมือง
วันอังคารที่ 30 มกราคม 2561
สปสช.ชี้แจงผลกระทบ จากการยกเลิกเงินช่วยเหลือเยียวยาผู้ชุมนุมทางการเมือง
สปสช.ชี้แจงผลกระทบ จากการยกเลิกเงินช่วยเหลือเยียวยาผู้ชุมนุมทางการเมือง
วันที่ 28 มกราคม 2561 ทันตแพทย์อรรถพร ลิ้มปัญญาเลิศ โฆษกสํานักงานหลักประกันสุขภาพแห่งชาติ (สปสช.) ชี้แจงผลกระทบจากการยกเลิกเงินช่วยเหลือเยียวยาผู้ชุมนุมทางการเมือง ว่าในส่วนของการรักษาตามสิทธิหลักประกันสุขภาพแห่งชาติหรือสิทธิบัตรทองนั้น สิทธิประโยชน์ครอบคลุมทั้งการรักษาพยาบาล ฟื้นฟูสมรรถภาพทางการแพทย์ รวมถึงการส่งเสริมสุขภาพและป้องกันโรค ในการรักษาพยาบาลผู้มีสิทธิจะเข้ารับบริการยังสถานพยาบาลประจําหรือโรงพยาบาลที่ผู้มีสิทธินั้นลงทะเบียนเลือกใช้สิทธิไว้ หากเกินศักยภาพของสถานพยาบาลประจํานั้น จะมีการส่งต่อไปยังสถานพยาบาลที่มีศักยภาพสูงกว่าตามระบบการส่งต่อผู้ป่วย
กรณีของผู้เสียหายหากมีสิทธิหลักประกันสุขภาพแห่งชาติหรือบัตรทอง สามารถเข้ารับการรักษาได้ตามสิทธิ รวมถึงการได้รับการฟื้นฟูสมรรถภาพทางการแพทย์ซึ่งอยู่ในสิทธิประโยชน์ด้วยเช่นกัน สิทธิประโยชน์ทั้งหมดเป็นการดูแลตามมาตรฐานวิชาชีพทางการแพทย์และสาธารณสุข ขณะที่ยาที่ใช้ก็เป็นยาที่อยู่ในบัญชียาหลักแห่งชาติซึ่งผ่านการรับรองจากคณะกรรมการพัฒนาระบบยาแห่งชาติที่ประกอบด้วยผู้เชี่ยวชาญมากมายในการคัดเลือกยาที่จําเป็นสําหรับประชาชนเข้าสู่บัญชียาหลักแห่งชาติ
สปสช. ขอเรียนว่า หากต้องการข้อมูลเพิ่มเติมหรือมีปัญหาติดขัดในการใช้บริการด้วยสิทธิหลักประกันสุขภาพแห่งชาติ สามารถประสานมาได้โดยตรงที่สายด่วน สปสช. โทร.1330 ซึ่งจะมีเจ้าหน้าที่รับเรื่องและติดตามแก้ไขให้
-----------------------
รัฐบาลไทย-ข่าวทำเนียบรัฐบาล- นายกฯ ขอบคุณพี่น้องประชาชนทุกหมู่เหล่าที่ปฏิบัติหน้าที่ของตนอย่างเข้มแข็งและแสดงน้ำใจต่อกันในช่วงเวลาแห่งโศกเศร้าของประเทศ ด้วยการทำความดี เพื่อถวาย พระบาทสมเด็จพระเจ้าอยู่หัวในพร
วันอังคารที่ 1 พฤศจิกายน 2559
นายกฯ ขอบคุณพี่น้องประชาชนทุกหมู่เหล่าที่ปฏิบัติหน้าที่ของตนอย่างเข้มแข็งและแสดงน้ําใจต่อกันในช่วงเวลาแห่งโศกเศร้าของประเทศ ด้วยการทําความดี เพื่อถวาย พระบาทสมเด็จพระเจ้าอยู่หัวในพร
นายกฯ ขอบคุณพี่น้องประชาชนทุกหมู่เหล่าที่ปฏิบัติหน้าที่ของตนอย่างเข้มแข็งและแสดงน้ําใจต่อกันในช่วงเวลาแห่งโศกเศร้าของประเทศ ด้วยการทําความดี เพื่อถวาย พระบาทสมเด็จพระเจ้าอยู่หัวในพระบรมโกศ ถือเป็นความซาบซึ้งประทับใจอย่างที่สุด
พลโทสรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี ฝากขอบคุณพี่น้องประชาชนคนไทยทุกคน เนื่องจากท่านได้รับรายงานข้อมูลที่น่าซาบซึ้งใจเข้ามาตลอดเวลาว่า ประชาชนทุกหมู่เหล่าต่างร่วมกันทําความดี เพื่อถวาย ความอาลัยแด่พระบาทสมเด็จพระเจ้าอยู่ในพระบรมโกศ
"นายกรัฐมนตรีได้รับทราบว่า หน่วยแพทย์ หน่วยสาธารณสุข กู้ชีพกู้ภัย ทุกพื้นที่ทํางานอย่างไม่รู้เหน็ดเหนื่อยเพื่อดูแลสุขภาพกาย สุขภาพใจของพี่น้องประชาชน ท่านชื่นชมนิสิตนักศึกษาที่รวมตัวกันช่วยกันรักษาความสะอาด ช่วยเก็บขยะพื้นที่ที่มีพี่น้องประชาชนเดินทางมารวมกันอย่างหนาแน่น ถือเป็นจิตสาธารณะที่ดี ท่านฝากให้กําลังใจเจ้าหน้าที่ตํารวจ ทหาร และหน่วยงานความปลอดภัยที่ปฏิบัติงานดูแลความสงบเรียบร้อยอย่างเข้มแข็งในทุกพื้นที่ ท่านนายกยังฝากชื่นชมน้ําใจของพี่น้องประชาชนคนไทยทุกท่านที่แสดงน้ําใจนําอาหาร น้ําดื่ม สิ่งของจําเป็นมาแจกจ่ายแบ่งปันให้กับประชาชนที่มาร่วมถวายสักการะ โดยเฉพาะให้แก่พี่น้องที่เดินทางมาจากต่างจังหวัด ถือเป็นเรื่องที่น่าประทับใจอย่างที่สุด
พร้อมกันนี้ ยังฝากขอบคุณภาคเอกชน ผู้ประกอบธุรกิจ ห้างร้าน ศิลปินทุกแขนง ที่พยายามรวมตัวกันทํากิจกรรมดีๆเพื่อประเทศของเรา ท่านยังรับทราบว่า บางร้านอาหารยังทําข่าวกล่องมาแจกจ่าย โดยไม่คิดสตางค์ ในเวลานี้คือเวลาของการแสดงพลังแห่งความดี และความอาลัยร่วมกัน
ท่านนายก ฝากขอบคุณสื่อมวลชนทุกแขนงที่ได้ร่วมกันเสนอข่าวสารอันเหมาะสมและเป็นประโยชน์ต่อพี่น้องประชาชน รวมทั้งงดเว้นการเสนอข่าวสารความขัดแย้ง ถือว่าสื่อมวลชนมีบทบาทสําคัญในการรักษาบรรยากาศของข่าวสารในประเทศเป็นอย่างดี แสดงให้เห็นเป็นที่ประจักษ์ว่า แม้ในยามที่เราทุกคนอยู่ในช่วงแห่งความทุกข์โศกเศร้า ก็ยังมีเรื่องราวดีๆที่ช่วยปลอบประโลมหัวใจ ท่านนายกรัฐมนตรีฝากขอบคุณชาวไทยทุกคนที่ทําหน้าที่ของท่านอย่างเต็มกําลังไม่ย่อท้อในช่วงเวลายากลําบากเช่นนี้ สิ่งเหล่านี้ล้วนเป็นการทําดีถวายพ่อ ที่แม้นไม่มีใครเห็น แต่ตัวท่านเองรับรู้ได้และสุขใจกับผลการกระทําของตนเอง ขอเป็นกําลังใจให้ทุกคนทําดีเพื่อถวายความอาลัย แด่พระบาทสมเด็จพระเจ้าอยู่หัวในพระบรมโกศตลอดไป"
............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดงาน 2018 IYF World Culture Camp Thailand
วันอังคารที่ 20 มีนาคม 2561
รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดงาน 2018 IYF World Culture Camp Thailand
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดงาน 2018 IYF World Culture Camp Thailand
เมื่อวันจันทร์ที่ 19 มีนาคม 2561 เวลา 18.30 น.
ณ ศูนย์ประชุมธรรมศาสตร์ รังสิต มหาวิทยาลัยธรรมศาสตร์ ศูนย์รังสิต
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีเปิดงาน 2018 IYF World Culture Camp Thailand
จัดโดย IYF Thailand (International Youth Fellowship) หรือ มูลนิธิเยาวชนสัมพันธ์นานาชาติ
ซึ่งเป็นการจัดกิจกรรมค่ายเยาวชนนานาชาติ (IYF World Camp)
ที่มุ่งเน้นให้เยาวชนได้รู้จักการพัฒนาความคิดและเปิดโลกทัศน์ผ่านการทํากิจกรรมต่าง ๆ
ทั้งการแสดงแลกเปลี่ยนวัฒนธรรมระหว่างประเทศ กิจกรรมกลุ่มที่สอนให้รู้จักจิตใจของตนเอง
และการเรียนรู้ที่จะเสียสละเพื่อผู้อื่น รวมถึงการฟังบรรยายจากวิทยากรที่มีชื่อเสียง
ซึ่งจะทําให้เยาวชนได้รับความรู้และแนวคิดใหม่ๆ ที่สามารถนําไปปรับใช้ในการดําเนินชีวิตประจําวันต่อไป